കാക്കനാട് ലഹരിക്കേസ് ടീച്ചറുടെ പണമിടപാടില് അന്വേഷണം കൊച്ചി: കാക്കനാട് ലഹരിക്കേസിലെ മുഖ്യകണ്ണികളില് ഒരാളായ ടീച്ചറെന്ന് വിളിപ്പേരുള്ള കൊച്ചി സ്വദേശിനി സുസ്മിത ഫിലിപ്പിന്റെ സാമ്ബത്തിക സ്രോതസ് കേന്ദ്രീകരിച്ച് അന്വേഷണം. ഇവരുടെ അക്കൗണ്ടിലേക്ക് ലക്ഷങ്ങള് വന്നുപോയിട്ടുണ്ട്. സുസ്മിതയാണ് പ്രതികളുടെ കൊച്ചിയിലെ ഇടപാടുകളെല്ലാം നിയന്ത്രിച്ചിരുന്നത്. ഇവര് ഫ്ലാറ്റുകള് കേന്ദ്രീകരിച്ചും ഹോട്ടലുകള് കേന്ദ്രീകരിച്ചും മയക്കുമരുന്ന് വില്പന നടന്നിട്ടുണ്ട്. അക്കൗണ്ടിലേക്ക് പണം അയച്ചവരെ കണ്ടെത്തിയാല് പ്രധാന ഇടപാടുകാരെ തിരിച്ചറിയാന് സാധിക്കുമെന്നാണ് പ്രതീക്ഷ.സുസ്മിത പണം കൈമാറിയവരെ കണ്ടെത്താനായാല് ഇവര് മയക്കുമരുന്ന് വാങ്ങുന്ന ഏജന്റുമാരെയടക്കം കണ്ടെത്താന് കഴിഞ്ഞേക്കും. സുസ്മിതയുടെ അറസ്റ്റ് വൈകിയതിനാല് നിര്ണായകമായ തെളിവുകള് പലതും നശിപ്പിച്ചു കളഞ്ഞിട്ടുണ്ടാകുമെന്നാണ് കരുതുന്നത്. സിനിമാ രംഗത്തെ പലരുമായും സുസ്മിതയ്ക്ക് അടുത്ത ബന്ധമാണുള്ളത്. ലഹരിമരുന്ന് സിനിമാ രംഗത്തുള്ളവര്ക്ക് കൈമാറിയിട്ടുണ്ടോയെന്ന് അന്വേഷിക്കുന്നുണ്ട്. ബി.എഡ് പൂര്ത്തിക്കിയ ശേഷം ഓണ്ലൈന് ക്ലാസുകള് എടുത്തുവരികയായിരുന്നു സുസ്മിത. വിവാഹ ബന്ധം വേര്പെടുത്തിയ ശേഷം കൊച്ചിയിലേക്ക് താമസം മാറിയ സുസ്മിതയ്ക്ക് വലിയ സുഹൃദ്ബന്ധങ്ങളുണ്ടായിരുന്നു. വിലപിടിപ്പുള്ള വിദേശ ഇനം നായ്ക്കളെ വളര്ത്തുന്നതായിരുന്നു ഹോബി. പ്രതികളായ മുഹമ്മദ് ഫവാസിനെയും ഷബ്നയെയും ഇവര് പരിചയപ്പെടുകയും പിന്നീട് ഒരു സംഘം രൂപീകരിക്കുകയുമായിരുന്നു. കൂവപ്പടിയിലെ സമീപവാസികളോട് ഇവര് വലിയ അടുപ്പം പുലര്ത്തിയിരുന്നില്ല.